text: 王經邦，號鞏甌，直隸真定府趙州寧晉縣人，是一名明朝政治人物。生平.萬曆十七年登己丑科進士，初授行人司行人，二十三年四月出使兩藩，饋遺力卻不受，道路號為清行人。歴戶部郎中，督餉甘肅，支放二百五十萬金，常例盡革，軍中設位而祝，有「黃傘濁，青傘清」之謠。病卒于軍，道臣視含斂，簡床下一笥廿餘金，歎曰：「吾輩當愧死。」數年後，御史行部，見軍民交頌，特請於朝，贈布政司左參議，郎官從未有贈，蓋特典也。
metadata: erhwenkuo/wikipedia-zhtw
metadata: 王經邦
metadata: https://zh.wikipedia.org/wiki?curid=7414280